cyanic-selkie/wikianc huggingface dataset:
Dienvidamerikas Futbola konfederācija
CONMEBOL rīkoto futbola sacensību skaitā ietilpst Copa America, kas ir Dienvidamerikas futbola čempionāts, Copa Libertadores de América (šis turnīrs ir analogs UEFA Čempionu Līgai) un Copa Sudamericana (apmēram tādas pašas nozīmes kā UEFA Kauss).
Rūdolfa mantojums
"Rūdolfa mantojums" ir 2010. gadā izdota Latvijas drāma, kuras režisors ir Jānis Streičs. Galvenās lomas filmā atveido Romualds Ancāns, Rēzija Kalniņa, Artūrs Skrastiņš, Dainis Gaidelis, Velta Līvija Straume, Venta Vecumniece, Jānis Paukštello, Uldis Dumpis un Ingrīda Andriņa. Filmas pirmizrāde notika vairākos Latvijas kinoteātros. Filma tika veidota pēc rakstnieka Rūdolfa Blaumaņa darbu motīviem. Filmā ir attēlota latviešu zemnieku dzīve 20. gadsimta sākumā. Oficiālais filmas budžets ir 1,4 miljoni latu, kas to padara par otru dārgāko latviešu spēlfilmu pēc "Rīgas sargiem".
Totori prefektūra
Totori ir Japānas prefektūra, kas atrodas Čugoku reģionā, Honsju salā. Prefektūras administratīvais centrs ir Totori.
GDL
Lietojums
Šie objekti ir līdzīgi blokiem AutoCAD, taču tie ir uzdoti parametriski, 2D un 3D dimensijas ir saistītas, tātad jebkurā skatā var iegūt pareizu attēlu, skatu (piemēram, sānskatu griezumos, skatu no augšas plānos, kā arī perspektīvi 3D attēlos). GDL raksts, instrukciju virkne nosaka ArchiCAD bibliotēkas objekta galvenās iezīmes: 3D modeli, 3D modeļa projekcijas-profilos, griezumos vai virsskatā, divdimensionālos plānos, lietotāja saskarne attēlo un ļauj rīkoties, uzskaita darbības, parametrus.
Visas ArchiCAD versijas satur savas standartbibliotēkas, arī tādus objektus kā mēbeles, logus, durvis, kokus, cilvēkus, auto, konstrukcijas elementus utt..
Ir pieejamas dažādas komerciālas interneta lapaspuses, kur tiek piedāvāti augstas detalizācijas parametriski objekti, kas, iespējams, ir labāki un vairāk variējami kā standartbibliotēkās piedāvātie, piemēram, ļoti daudz apkārtni veidojoši objekti-augi, cilvēki, dārza elementi, kas oriģināli nav iekļauti programmā.
Licencēšana
GDL ir brīvi pieejama tehnoloģija (lai gan ArchiCAD ir jāiegādājas par naudu), ir atļauts un iespējams attīstīt uz GDL bāzētus bibliotēkas objektus, lietojot rīkus, palīglīdzekļus, kā Graphisoft LP XMLConverter un Graphisoft GDL Web Plug-In.
Tehniskā informācija
GDL programmēšanas valoda pamatā ir līdzīga BASIC. Tai ir tādi paši kontroles mehānismi un variējami uzstādījumi.
GDL 2D un 3D modelēšanas elementi ir saistīti ar lokālo, labējo koordinātu sistēmu. Lai novietotu elementu vēlamajā pozīcijā, ir jāpārvieto un jāpārorientē koordinātu sistēma, tad neatkarīgi no pamata koordinātu sistēmas rada elementu. Katrs koordinātu sistēmas pārvietojums, rotācija vai virziena maiņa ir transformācija. Transformācijas dati saglabājas stekā (datu glabātuvē), kas var tikt papildināta ar tālākajām transformācijām vai tikt izbeigta, izdzēšot kādu transformāciju iepriekš.
GDL ir atpakaļejoša savietojamība, kas nozīmē, ka ArchiCAD bibliotēkas objekts būs nolasāms ar katru jaunāko ArchiCAD programmu, bet ne ar vienu no iepriekšējām. Detalizētai tehniskai specifikācijai izmantot GDL lietošanas pamācību kādā no jaunākajām ArchiCAD versijām.
Oskara Galvesa autodroms
Oskara Alfredo Galvesa autodroms ir sacīkšu trase, kura atrodas Buenosairesā, Argentīnā. Tajā līdz 1998. gadam notika Formula 1 sacīkstes.
Tā ir nosaukta par godu argentīniešu pilotam Oskaram Galvesam. Līdz viņa nāvei 1989. gadā trases oficiālais nosaukums bija Buenosairesas autodroms, bet līdz prezidenta Huana Perona gāšanai 1955. gadā to sauca par 17. oktobra autodromu, jo 17. oktobris bija nozīmīgs datums viņa partijai.
Asaf Avidan & The Mojos
Asaf Avidan & The Mojos ir izraēliešu rokgrupa, kas izveidojās 2006. gadā. Tās līderis ir Asafs Avidāns. Šobrīd grupa ir atvaļinājumā.
Asaf Avidan
Ēriks Prīdss
Ēriks Prīdss (dzimis, Stokholmā, Zviedrijā) ir zviedru dīdžejs un mūzikas producents.
2004. gadā Ēriks Prīdss izdeva singlu "Call On Me", kurā tika izmantots Stīva Vinvuda (en) singla "Valerie" sempls. Singla panākumi bija graujoši. Tas ieņēma Apvienotās Karalistes oficiāla topa 1. vietu piecas nedēļas pēc kārtas. Singls ieņēma arī Vācijas Top 100 pirmo vietu un palika tur 6 nedēļas.
Ēriks Prīdss ir pazīstams arī ar dziesmu "Proper Education", kas bija kaverversija Pink Floyd dziesmai "Another Brick In The Wall". Citi Prīdsa populārākie singli "Re-Match" un "Europa".
2008. gadā lielu popularitāti Eiropā guva singls "Pjanoo", kas kļuva par grāvēju Apvienotajā Karalistē, kur ieguva 2. vietu tikai ar ciparu lejupielādes rādītājiem vien. "Pjanoo" kļuva arī par European Dance Traxx 2008. gada dziesmu Nr. 1.
Citi projekti
Pastarpināti mūzikas producēšanai, Ēriks Prīdss vada ierakstu leiblus Pryda, Pryda Friends un Mouseville, kas izdod lielāko daļu viņa mūzikas ierakstu. Ar ierakstu leiblu "Pryda" Prīdss izdod savu mūziku zem segvārda "Pryda", bet ar ierakstu leiblu "Mouseville" kā "Cirez D".
Citu projektu singli
{{columns |width=300px
Pryda
2004
2005
2006
2007
2008
2009
Cirez D
2003 2004 2005 2006 2007 2008
Moo
2002
2003 }}
Kristalizācija
Kristalizācija ir dabisks vai mākslīgs cietu kristālu veidošanās process — šķīdināmās vielas nogulšņu izkrišana no šķīduma, kausējuma sasalšana vai, retāk, kristālu veidošanās tieši no gāzes (desublimācija). Tas ir pretējs process kušanai vai šķīšanai. Kristāliskām vielām kušanas temperatūra parasti sakrīt ar kristalizēšanās temperatūru. Kristalizācijas process ir eksotermisks un kristalizācijas siltums ir vienāds ar kušanas siltumu, tikai tam ir pretēja zīme. Ar jēdzienu 'kristalizācija' apzīmē arī kristālu veidošanos no pārsātināta šķīduma.
Trojas zirgs (datorika)
Trojas zirgs, sarunvalodā vienkārši trojāns, ir kaitīga programma, kas visbiežāk izplatās, maskējoties par šķietami nekaitīgu lietojumprogrammu vai datni. Termins ir aizgūts no Homēra eposa "Iliāda" un norāda uz Trojas zirgu izplatīšanās veidu.
Kristalizācija
Kristalizācija jeb pārkristalizēšana ir arī vielu attīrīšanas metode, kurā kristalizējamās vielas masa pāriet no šķīduma uz tīru cietu kristālisko fāzi. Ķīmijas tehnoloģijā kristalizēšanu veic kristalizatoros.
Kālezers
Kālezera salas iekļautas dabas liegumā, pats ezers iekļauts Vestienas aizsargājamo ainavu apvidū. 1956. gadā Vesetas iztekā uzcelts dambis, paceļot ezera līmeni par aptuveni 1 metru. 5 salas ar kopējo platību 28,897 ha. Gultne smilšaina, oļaina, vietām dūņaina. Krasti stāvi, ezers ļoti ainavisks. Konstatētas 12 sugu zivis. Austrumu krastā hidroloģiskais postenis. Eitrofs, taču aizaugums nav lielā platībā.
Kopš 2012. gada Kāla ezerā tiek rīkots ikgadējs kultūras un mākslas pasākums Ezera Skaņas. Pasākums notiek uz peldošas skatuves Kāla ezera vidū un tas sākas piecos no rīta pirms saullēkta. 2016. gadā pasākumu apmeklēja vairāki tūkstoši cilvēku, aizsākot jaunu tradīciju - kopīgu rītausmas sagaidīšanu.
Vakajamas prefektūra
Vakajamas prefektūra (ja) ir viena no Japānas prefektūrām, kas atrodas Kansai reģionā un Honsju salas. Tā robežojas ar Osakas prefektūru ziemeļos, ar Naras prefektūru ziemeļaustrumos un ar Mie prefektūru austrumos. Dienvidos un rietumos to apskalo Klusais okeāns. Prefektūras administratīvais centrs un lielākā pilsēta ir Vakajama.
Renē Dekarts
Renē Dekarts (,, jeb Renē no Kartas; dzimis , miris ) bija franču filosofs, matemātiķis un zinātnieks. Publicējis virkni darbu, kas ievērojami ietekmēja turpmāko filozofijas, matemātikas, optikas un zinātnes kopumā attīstību Rietumos, jaunlaiku Eiropas racionālisma un mehānisma, līdz ar to arī pozitīvisma pamatlicējs.
Dzīve
Izglītību guvis 1606.-1615. gados Laflešas jezuītu koledžā. Līdz mūža galam bijis pārliecināts katolis un Reformācijas pretinieks (par Luteru izsakoties, ka "Reformāciju sāka cilvēks, kas kļūdaini iedomājās, ka vajag reformēt nevis sevi, bet citus"). Viena no galvenajām viņa vēlmēm bija reformēt pašus zinātniskās pētniecības un domāšanas principus, uzsvaru liekot uz tendenci domāt skaidri, definēt precīzi un izvairīties no liekvārdības.
No 22 līdz 31 gada vecumam ceļojis pa Eiropu, bet aptuveni 32 gadu vecumā pārcēlās uz dzīvi Apvienotajās Provincēs, kur, pastāvīgi mainot dzīves vietas, ar īsiem pārtraukumiem nodzīvoja līdz pat sev liktenīgajam ceļojumam uz Zviedriju. Viņu interesēja viss - sākot ar sīkākajiem fizioloģiskajiem procesiem cilvēka ķermenī un beidzot ar Visuma iekārtojumu, sākot no medicīnas, mehānikas un matemātikas un beidzot ar morāli un metafiziku, - aktīvi iesaistījās arī teoloģiskajā polemikā, nostājoties pret katoļu Baznīcas kritizētājiem (tā kā iztikas līdzekļus guva no mantotā lauku īpašuma pārdošanas un Amsterdamas bankā noguldītās naudas procentiem, varēja atļauties nodarboties ar zinātni).
Miris 1650. gada 11. februārī Zviedrijas karalistē (kurp viņu bija uzaicinājusi karaliene Kristīne) no plaušu karsoņa, apbedīts Stokholmas bāreņu slimnīcas kapsētā, 1667. gadā viņa mirstīgās atliekas pārvestas uz Parīzi pārapbedīšanai (laikā no 1793. līdz 1796. gadam vairākkārt apspriesta iespēja pārapbedīt Dekarta atliekas Parīzes Panteonā, taču gala rezultātā šāda iespēja tika noraidīta - 1819. gadā Dekarta atliekas tika pārapbedītas Senžermēndeprē baznīcā).
Kāls (mērvienība)
Kāls ir skaita mērvienība — 30 gabalu. Kālu pamatā lieto zivju tirdzniecībā. Izmanto vismaz kopš 17. gadsimta. To lietoja Rīgā un Anglijā.
Anglijā to pārsvara lietoja zušu tirdzniecībā.
Merabs Mamardašvili
Merabs Mamardašvili (ka; dzimis Gori, Gruzijas PSR, miris  Maskava, PSRS) bija padomju filozofs, no 1968. gada filozofijas zinātņu doktors, no 1972. gada profesors. Raksturīgs ar to, ka maz publicējās, bet daudz lasīja lekciju ciklus dažādās pilsētās (tajā skaitā arī Rīgā). Pazīstamākie lekciju cikli par Imanuelu Kantu, Renē Dekartu, Marselu Prustu tika publicēti tikai pēc PSRS sabrukuma. Iespējams. viņš bija vienīgais eksistenciālisma pārstāvis Padomju Savienībā. Kādu laiku strādāja par padomju žurnāla "Filozofijas jautājumi" ("Вопросы философии") galvenā redaktora vietnieku.
Tanels Padars
Tanels Padars (et, dzimis Huldā, Igaunijā) ir igauņu dziedātājs un ģitārists. Viņš vislabāk pazīstams ir ar uzvaru 2001. gada Eirovīzijas dziesmu konkursā kopā ar Deivu Bentonu un grupu 2XL. Padars kļuva slavens pēc uzvaras Igaunijas jauno izpildītāju konkursā Kaks takti ette 1999. gadā. 2000. gadā viņš bija viens no bekvokālistiem viņa toreizējai draudzenei Inesei 2000. gada Eirovīzijā.
Šobrīd Tanels uzstājas kopā ar grupu, kura ir pazīstama kā The Sun, un pašlaik ir ļoti populāri Igaunijā. 2006. gadā Tanela un grupas dziesmas ir ierindojušās 1.;4.;12.;23.;29.;31. vietās. Dziesma "Hopelessness you" tika iekļauta MTV World Chart Express. Tanels Padars bija precējies ar bijušo modeli Katarīnu Kaldu. Tanela māsa Gerli Padara arī ir populāra dziedātāja Igaunijā, kura slavu iemantoja daudz agrāk par savu brāli.
Osmaņu impērijas karogi
Osmaņu impērijas karogs bija karogs, ko lietoja valdošais Osmaņu dinastijas sultāns. Impērijas pastāvēšanas laikā tika lietoti vairāki karogi un sultāns arī lietoja dažādus personīgos karogus dažādās valsts ceremonijās. Tā kā Osmaņu impērijas uzbūve un iekārta bija samērā sarežģīta, līdz pat 1844. gadam nepastāvēja viens valsts karogs. 1844. gadā tagadējais Turcijas karogs, kas bija flotes karoga nedaudz izmainīts variants, kļuva par visas impērijas karogu. Šo karogu joprojām izmanto Turcijas Republika kā savu valsts karogu. Karoga apraksts un proporcijas noteiktas ar 1936. gada Turcijas karoga likumu.
No gazi līdz imperatora karogam (1299-1453)
Agrīnajā valsts izveides periodā, pirms 1453. gadā tika ieņemta Konstantinopole, Osmaņiem nebija skaidri noteiktu nācijas vai valstiskuma pamatu. Sogutas (Söğüt) karavadonis un Osmaņu impērijas dibinātājs Osmans I 1299. gadā tika pasludināts par Kajihanas hanu un šādu titulu viņš lietoja līdz pat savai nāvei. Šo titulu viņš mantoja no sava tēva Kajaalpa, kas to bija mantojis vēl no savas airētāju cilts priekštečiem — Oguzu turkiem — klejotājiem, kas apdzīvoja teritorijas ap Hana Tengri kalnu.
Viņa dēls Orhans I pavisam savādāk skatījās uz savu titulu un uzskatīja, ka viņa valstij jāpārmanto viss no Bizantijas impērijas, tādēļ viņš apprecēja Bizantijas princesi. Viņa lietotais karogs bija Bizantijas un Kajihanu hanāta karoga apvienojums.
Osmana I mazdēls Murads I, kam bija ievērojams romiešu mantojums, par kādu viņa priekšteči varēja tikai sapņot, ātri mainīja sava tēva politiku un izstrādāja savām pakļautajām teritorijām pilnīgi jaunu politiku. Viņš atteicās no jebkādām tiesībām uz bizantiešu un savu cilšu apvienošanos un nodibināja Osmaņu impēriju. Kādēļ tika izvēlēta tieši sarkanā krāsa karogam, nav zināms. Šai krāsai nav nekāda sakara ar iepriekš cilšu lietotajām krāsām (balta un zelta) vai iecienītām turku krāsām (zila, balta un zelta). Varbūt tam ir sakars ar romiešu krāsām, vai arī šī krāsa viņam vienkārši personīgi patika labāk nekā citas, līdzīgi, kā tika izvēlētas krāsas Napoleona karogam un zaļajai svītrai Itālijas karogā.
Lielās Portas karogi (1453-1793)
Īstais karogs bija ļoti mazs. Pirmo reizi gandrīz nepamanāmā formā sāk lietot pusmēnesi. Neilgi pirms 18. gs. sākuma sāk lietot taisnstūra formas karogu, aizvietojot trijstūra formu, bet pamatā karoga izskats netiek mainīts. Zelta krāsu ieguva, izšujot karogus ar zelta un zīda diegiem un baltā auduma vietā lietoja dzeltenīgu audumu, jo pilnīgi baltu visi nevarēja atļauties.
Pusmēness bija sens Bizantijas un Konstantinopoles simbols, tādēļ tas bija pietiekami svarīgs simbols, lai to pieņemtu par Osmaņu simbolu. Tomēr tas nebija vienīgais iemesls. Atsevišķos turku klanos un karaļvalstīs ļoti plaši izmantoja pusmēness simbolus. Pusmēness bija ļoti populārs simbols Persijā, no kurienes Osmaņu kultūra guva tik daudz ne-romiešu kulturālo mantojumu. Tādēļ Osmaņu impērijai pusmēness bija pietiekami zīmīgs simbols, kas simboliski savienoja pagātni ar nākotni.
Ieņemot Konstantinopoli un pārņemot kontroli pār Bosfora jūras šaurumu, impērija ieguva jaunas tirdzniecības iespējas, kā arī jaunus ienaidniekus no Venēcijas un Dženovas, kuras sāka uztraukties par savām kolonijām Egejas jūrā un Melnajā jūrā. Osmaņi saprata, ka viņiem būs nepieciešama stipra kara un tirdzniecības flote. Tādēļ tika ieviestas reformas kuģu karogos un tika izveidoti dažādi kara un tirdzniecības karogi ar vairākām nozīmēm.
Jūdiem un kristiešiem impērijā bija noteikta atšķirīga nodokļu sistēma un romiešu pareizticīgajiem kristiešiem bija lielākas priekšrocības, nekā katoļiem un, pamatojoties uz reliģiskiem apsvērumiem, jūdi bija vienīgie, kas varēja nodarboties ar papildus finanšu operācijām. Tādēļ karogi apzīmēja nodokļu nastu, kas uzlikta konkrētajam kuģim.
Katoļiem bija visneizdevīgākie noteikumi, jo viņi tika aplikti ar vislielākajiem nodokļiem nekā pārējie ne-musulmaņi, nesaņemot nekādas atlaides vai priekšrocības.
Mūsdienās tas var likties diskriminējoši un nepieņemami, bet faktiski Osmaņu impērijas nodokļu sistēma bija daudz godīgāka un caurspīdīgāka nekā sistēmas, kas pastāvēja citās Balkānu valstīs.
Līdz ar Sīrijas un Ēģiptes pievienošanu, bija nepieciešams jauns impērijas karogs. Sultāns vairs nebija tikai kristiešu zemes valdnieks, bet bija arī Ēģiptes sultāns un Islāma kalifs. No karoga tika izņemts krusts un karogam pievienoja zaļu, islāma krāsas, apli. Tika paturēts pusmēness simbols un karogā līdz ar to bija attēloti visi trīs Osmaņu pārvaldītie reģioni (kontinenti): Āfrikā Ēģipte, Āzijā kalifāts un Ruma Eiropā.
Reformas un panīkums (1793-1923)
Osmaņu kara flotes karogs tika izgatavots sarkanā krāsā, jo sarkanā krāsa impērijā apzīmēja laicīgās institūcijas, bet zaļā — reliģiskās, saskaņā ar Jaunās kārtības reformām. Visu reliģisko institūciju loma tika samazināta visās jomās, lai arī imperators arī turpmāk bija kalifs, pats sultanāts kļuva sekulārs. Kara flotē tika ieviestas vairākas radikālas modernizācijas reformas, bet salīdzinājumā ar sauszemes spēkiem tās bija niecīgas.
Armiju pilnībā pārstrukturēja. Jeničerus pilnībā izformēja un tos, kuri bija iesaistījušies protesta akcijās pret modernizāciju, nežēlīgi nogalināja. Līdz ar to tika ieviesti arī jauni karogi, līdzīgi Eiropas karogiem un tajā tagad vairs nebija vairākas krāsas, bet tikai divas oficiālās impērijas krāsas.
Turpinoties reformām, impērija tika vairāk centralizēta un tika likvidēti neskaitāmie apakšsultanāti, pašāliki, bejliki un emirāti un visiem tagad bija jālieto viens un tas pats impērijas karogs. Gala variantā tika ieviests sarkans karogs ar baltu pusmēnesi un zvaigzni, kas ir priekštecis mūsdienu Turcijas karogam. Sekularizācijas process visas reliģijas likumu izpratnē padarīja vienlīdzīgas nodokļu jautājumos, līdz ar to arī impērijas karogs kļuva par visu Osmaņu pavalstnieku civilo un tirdzniecības karogu.
Saistība ar mūsdienu Turcijas karogu
Sekojot Osmaņu impērijas sabrukumam pēc Pirmā pasaules kara un, pēc Turcijas Republikas dibināšanas, beidzoties Turcijas neatkarības karam, jaunā Turcijas Republika paturēja veco Osmaņu impērijas karogu, bet ieviesa tikai vienotu standartu izgatavošanai pareizās proporcijās. Turcijas karogs ir uz sarkana fona balts pusmēness un balta piecstaru zvaigzne, kas zīmējams 1936. gada Turcijas karoga likumā (turku valodā: Türk Bayrağı Kanunu) noteiktās izmēru attiecībās.
Sultāna personīgais standarts
Imperatora karogs jeb standarts attēloja sultāna tugru, kas parasti tika zīmēta uz rozā vai sarkana fona. Islāmā tradicionālā ir zaļā krāsa un tādēļ daudzi Osmaņu impērijā lietotie karogi bija tumši zaļi. Vairākos karogos arī tika iekļauts Zulfikara zobens. No 1862. gada sultāna karogs bija zaļš ar septiņām šaurām sarkanām horizontālām līnijām.
Karoga kāti
Karoga kātiem uzgalis parasti bija pusmēness, vilka galva, zirga astru pušķis vai kaste ar Korānu. Parasti arī standartus papildināja ar dažādiem citiem karogiem un priekšmetiem, kam bija simboliska nozīme (piemēram, Jeničeri lietoja parādēs savus katlus).
Japānas zebiekste
Japānas zebiekste (Mustela itatsi) ir neliels sermuļu dzimtas (Mustelidae) plēsējs. Dzīvo vairākās Japānas arhipelāga salās: Honsju, Kjusju, Šikoku. Tā ir introducēta arī Hokaido un Rjūkjū salās, lai kontrolētu grauzēju vairošanos salās, kā arī tā ir introducēta Krievijas Sahalīnas salā.
Japānas zebieksti senākos informācijas avotos bieži klasificē kā Sibīrijas kolonoka (Mustela sibirica) pasugu, saucot par Sahalīnas kolonoku (Mustela sibirica itatsi). Abas sugas ārēji ir ļoti līdzīgas, tomēr tām ir atšķirīgs astes garums, ķermeņa un galvas attiecības. Izpētot abu dzīvnieku DNS, ir atklātas arī ģenētiskās atšķirības, un zinātnieki ir secinājuši, ka abas sugas viena no otras ir nodalījušās pirms 1,6—1,7 miljoniem gadu. Mūsdienās abu sugu apdzīvotās teritorijas pārklājas Japānas rietumos, kur Sibīrijas kolonoks ir introducēts savvaļā.
Izskats un īpašības
Japānas zebiekstei ir slaids, garš un lokans ķermenis ar īsām kājām. Tēviņi ir lielāki par mātītēm. Tēviņa ķermeņa garums bez astes ir 29—37 cm, astes garums apmēram 17 cm, mātītes ķermeņa garums 20–26 cm. Kažoka krāsa Japānas zebiekstēm ir līdzīga Sibīrijas kolonokam, tā ir oranži brūna, ar tumšāku matojumu uz sejas, pazode balta. Japānas zebiekstes foto apskatīt šeit.
Uzvedība un barība
Japānas zebiekste apmetas kalnu mežos un krūmājos ūdens tuvumā. Tā ļoti labi peld un uz ūdens uzvedis līdzīgi mazam ūdram. Tā apmetas uz dzīvi koku dobumos, izklājot migu ar sausu zāli vai putnu spalvām. Japānas zebiekste ir veikla, izturīga un nežēlīga medniece ar asiem zobiem. Tā medī peles, vardes, rāpuļus, kukaiņus un vēžus. Ja barības ir daudz, tā tiek noglabāta krātuvēs. Reizēm zebiekste, nokožot peli, izēd tikai smadzenes un rīkles galu.
Japānas zebieksti medī lielie, plēsīgie putni, lapsas un mājas kaķi, tādēļ atklātā vietā zebiekste iziet ar lielu piesardzību. Tā labāk uzturas mežā, ložņājot zem zariem, pa akmeņu kaudzēm un grauzēju alām. Izmantojot savu izcilo ožu un dzirdi, tā meklē savus upurus. Dzimumbriedumu Japānas zebiekste sasniedz pirms tā ir gadu veca. Parasti piedzimst 4—5 mazuļi, par kuriem rūpējas abi vecāki.
Iluta Gaile
Iluta Gaile (dzimusi Cēsīs) ir bijusī latviešu kamaniņu braucēja, pēc sportistes karjeras beigām — uzņēmēja. Darbojusies arī politikā, bijusi Rīgas domes deputāte.
Juris Cibulis
Juris Cibulis (ltg; dzimis ), arī Juris Cibuļs, ir latviešu letonists, žurnālists un tulkotājs.
Biogrāfija
Dzimis Rekavas ciemā, Abrenes rajonā (pašlaik — Balvu novads) kolhoznieku ģimenē. Izglītību ieguvis Balvu rajona Ērgļu pamatskolā (1959—1963), Rekavas vidusskolā (1963—1970). 1975. gadā absolvējis Latvijas Valsts universitātes Svešvalodu fakultātes Angļu valodas un literatūras nodaļu, ieguvis filologa, angļu valodas un literatūras pasniedzēja kvalifikāciju. No 1984. līdz 1987. gadam studējis Latvijas Valsts universitātes aspirantūrā (pedagoģijas vēsture un teorija).
Iluta Gaile
Sportistes karjera
Piedalījusies četrās ziemas olimpiskajās spēlēs. 1992. gadā Albervilā izcīnījusi 15. vietu, 1994. gadā Lillehammerē — 17. vietu, 1998. gadā Nagano — 14. vietu un 2002. gadā Soltleiksitijā — 10. vietu. Viņas labākais sasniegums Pasaules čempionātos ir 2001. gadā izcīnītā 8. vieta.
Juris Cibulis
Biogrāfija
No 1975. līdz 1989. gadam strādājis par angļu valodas skolotāju Balvu rajona Tilžas vidusskolā un Tilžas internātskolā. No 1985. līdz 1990. gadam bijis laikraksta "Skolotāju Avīze" pastāvīgais korespondents.
Iluta Gaile
Sportistes karjera
Vairākas reizes Pasaules kausa izcīņas posmos ierindojusies pirmajā trijniekā. Pasaules kausa posmā Altenbergas trasē komandu sacensībās 1991. gadā izcīnīta 1. vieta. 2000. gada Labas gribas spēlēs I. Gaile izcīnīja 3. vietu. 1990. gada PSRS Tautu spartakiādē viņa izcīnīja otro vietu. Vairākkārtēja Latvijas PSR un Latvijas čempione.
Politiskā darbība
2005. gada Rīgas domes vēlēšanās I. Gaile kandidēja uz vietu pašvaldībā no Tautas partijas. Sākotnēji netika ievēlēta, bet pēc Jāņa Freimaņa nāves kļuva par pašvaldības deputāti viņa vietā.
Juris Cibulis
Biogrāfija
No 1989. līdz 1990. gadam bijis Latvijas Tautas frontes Balvu rajona nodaļas atbrīvotais priekšsēdētājs, no 1989. līdz 1992. gadam — Balvu rajona Tautas deputātu padomes deputāts. 1990. gadā tika ievēlēts Latvijas Augstākajā Padomē.
No 1994. līdz 2005. gadam bijis Latvijas Naturalizācijas pārvaldes Ārējo sakaru un preses daļas darbinieks. Pēc tam sācis strādāt Tulkošanas un terminoloģijas centrā, sākumā bijis redaktors Eiropas Savienības un citu starptautisko tiesību aktu tulkošanas nodaļā, kopš 2009. gada — ar NATO darbību saistītu tiesību aktu tulkošanas nodaļā.
1995. gadā ticis uzņemts Pasaules verbālās agresijas biedrībā Maledicta un biedrībā Amici Linguarum ("Valodu draugi"). 2000. gadā saņēmis III šķiras Triju Zvaigžņu ordeni, ir ticis apbalvots arī ar 1991. gada barikāžu dalībnieka piemiņas zīmi.
Vairākām mācību grāmatām ir autors vai līdzautors. Publicējis vairāk nekā 500 rakstu dažādos laikrakstos un krājumos dažādās valodās. Viņa tulkojumi (vairāk nekā 80) tikuši publicēti dažādos laikrakstos, grāmatās, brošūrās.
Cibuļa krājumā ir vairāk nekā 8600 ābeču eksemplāru no 217 valstīm 1060 valodās. Šī kolekcija vairāk nekā 170 reižu ir izstādīta izstādēs gan Latvijā, gan ārzemēs.
2018. gadā, publiskojot Latvijas PSR VDK aģentu kartotēku, noskaidrojies, ka J. Cibuļs ir iekļauts tajā kā ziņotājs "Ingrid".
JFC Skonto
JFC Skonto ir Latvijas jaunatnes futbola klubs no Rīgas, dibināts 1996. gadā. Sākotnēji kluba nosaukums bija JFC Rīga. 1999. gadā, līdz ar Raimonda Laizāna atnākšanu, mainīja nosaukumu uz JFC Skonto. JFC Skonto bija daudzkārtējā Latvijas čempiona Skonto FC jaunatnes akadēmija. Kad Skonto FC 2010. gadā kļuva par Latvijas Futbola Virslīgas čempioniem, tās komandas sastāvā bija 16 JFC Skonto audzēkņu. 20 gadu laikā ar Laizānu pie vadības stūres, akadēmija izcīnija 61 jaunatnes čempionu titulus. Klubs no 2001. gada līdz 2005. gadam spēlēja 1. līgā.
2005. gada sākumā JFK Olimps/ASK tika izveidots uz bijušo JFC Skonto audzēkņu bāzes.
RavMonE.exe
RavMonE, pazīstams arī kā RJump, ir datorvīruss, Trojas zirgs, kas dod iespēju apiet Windows drošību. Kad dators ir inficēts, vīruss atļauj neautorizētiem lietotājiem piekļūt datora resursiem. Tas rada konfidenciālās informācijas nozagšanas draudus.
Aizkraukle (stacija)
Biļešu cena uz Rīgu (2022. gadā), pērkot biļeti kasē, ir 3,10 €. Eksprešvilcienos Rēzekne II—Rīga un Daugavpils—Rīga biļešu cena ir augstāka, jo ir jāiegādājas biļeti ar norādītu sēdvietu, maksa 3,80 €.
RavMonE.exe
RavMonE kļuva pazīstams 2006. gada septembrī, kad daļa no pārdotajiem iPod video atskaņotājiem jau bija inficēti. Tā kā vīruss inficē tikai Windows datorus, Apple tika kritizēts par inficētu produktu pārdošanu.
Aizkraukle (stacija)
Ir saglabājies dzelzceļa atzars no Aizkraukles stacijas, kas gan vairs neved līdz Pļaviņu HES, bet beidzas Aizkraukles pilsētā un to retumis izmanto pilsētā esošie uzņēmumi. Stacijā darbojas biļešu kase.
RavMonE.exe
Darbība
Kad vīruss ir iedarbināts, tas veic sekojošās darbības:
Kad inficētajam datoram tiek pieslēgta zibatmiņa (flash), tas iekopē sekojošos failus:
Binoklis
Binoklis (la — ‘pa divi’ + oculus — ‘acs’) ir optisks instruments, ko veido divi tālskati (katrai acij savs) un kas paredzēts attālinātu priekšmetu novērošanai ar abām acīm vienlaicīgi. Tālskati savienoti kopā tā, lai tos varētu fokusēt vienlaicīgi.
Tāpat kā tālskatiem, mēdz būt divas binokļu pamatkonstrukcijas - Galileja binoklis, kas sastāv no diviem Galileja tālskatiem (pēc šī principa būvēti vienkārši teātra binokļi) un prizmatiskais binoklis, kas sastāv no diviem Keplera tālskatiem. Lai binoklis būtu īsāks, tajā iebūvē speciālas prizmas (Porro prizmas), kas gaismas ceļu caur ierīci padara zigzagveidīgu.
Binokļa galvenie parametri ir palielinājums un objektīva lēcas diametrs, ko parasti norāda uz ierīces korpusa kā divu skaitļu reizinājumu. Piemēram, binoklis 10x40 ir ar desmitkārtīgu palielinājumu (ļauj apskatīt priekšmetus tā, it kā tie atrastos 10 reizes tuvāk) un objektīva ārējās lēcas diametru 40 mm. Jo lielāks ir objektīva diametrs, jo lielāka ir binokļa gaismasspēja un tas dod spilgtāku un detalizētāku attēlu.
Aizkraukle (stacija)
Vēsture
Staciju «Stepiņi» uzbūvēja 1919. gadā, kas ir salīdzinoši vēlu, jo dzelzceļa līnija Rīga—Daugavpils tika atklāta vēl 1861. gadā. Pēc diviem gadiem, 1921. gadā, staciju pārdēvēja tagadējā vārdā. 1927. gadā uzbūvēta stacijas ēka pēc L. Grīnbergas projekta, kura nojaukta 2010. gadā sakarā ar otra sliežu ceļa izbūvi posmā Skrīveri—Krustpils. Pašreizējā ēka būvēta PSRS laikā. 1961. gadā no stacijas uzbūvēts dzelzceļa atzars Pļaviņu HES celtniecības vajadzībām. 2013. gadā uzbūvēti paaugstinātie (550 mm augstuma) peroni, rekonstruēti sliežu ceļi un no jauna uzbūvēts kontakttīkls, kā dēļ no līdz  elektrovilcienu kustība posmā Skrīveri—Aizkraukle bija pārtraukta un aizstāta ar autobusiem.
Taizemes administratīvais iedalījums
Taizemes administratīvo iedalījumu veido 75 provinces un 1 īpašās pārvaldes apbabals. Provinces parasti iedalās piecās provinču grupās - dažreiz Austrumu grupu savieno kopā ar Centrālo provinču grupu. Galvaspilsēta Bangkoka nav province, bet gan īpašā administratīvā teritorija, bet to parasti ieskaita kā 76. provinci, kurai ir tādas pašas tiesības, kā pārējām provincēm. Provinču nosaukumi ir tieši tādi paši, kā to administratīviem centriem. Ar dažiem izņēmumiem, piemēram Songhlas, Čonburi un Pračuapkhīrīkhanas provincēs, administratīvais centrs ir arī lielākā provinces pilsēta. Provinces sīkāk iedalās 796 distriktos.
Bangkoka ir lielākā province gan pēc iedzīvotāju skaita, gan pēc iedzīvotāju blīvuma. Mazākā pēc iedzīvotāju skaita ir Ranonas province, bet pēc blīvuma Mēhonsonas province. Pēc platības lielākā province ir Nakhonratčhasīmas province, savukārt mazāka ir Samutsonkhrāmas province.
Bezmiegs
Bezmiegs - viens no miega traucējumu veidiem. Bezmiegs saistīts ar pārmaiņām miega ilgumā, ritmā un dziļumā. Pilnīgs bezmiegs sastopams reti. Visbiežāk ir grūtības iemigt (tajā pašā laikā jūtams nemiers, domas par iepriekšējās dienas notikumiem, bažas par nākamo dienu). Naktī miegs var būt ar pārtraukumiem, vairākkārt jāmostas (ar skaidru galvu, bieži vien ar satraukuma sajūtu pēc nepatīkamiem sapņiem). Miega ilgums var samazināties arī tādējādi, ka regulāri rītos agri jāmostas. Bezmiega gadījumā saīsinās dziļa miega stadija. Reizēm sastopami stāvokļi, kad trūkst miega sajūtas (cilvēks īstenībā aizmieg, bet no rīta ir pārliecināts, ka naktī nav gulējis). Bezmiega cēloņi var būt sirds un asinsvadu slimības, dažas infekcijas slimības, bojājumi galvas smadzenēs u.c. Ar bezmiegu sākas akūtas psihozes (alkohola delīrijs u.c), depresija, vairākas psih. slimības. Veseliem cilvēkiem bezmiegs var rasties pēc fiziskās un garīgas pārslodzes, spēcīgiem pārdzīvojumiem. u.tml.
Ārstēšana
Jāievēro pareizs darba un atpūtas režīms, jāpieradinās iet gulēt vienā laikā, gultā nelasīt, gulēt pietiekami vēsā, labi vēdinātā, klusā telpā. Pirms gulētiešanas jāvairās no lielas psih. slodzes, nedrīkst dzert stipru tēju vai kafiju, vēlamas regulāras ilgākas pastaigas svaigā gaisā. Nomierinoši līdzekļi vai miega līdzekļi lietojami tikai pēc ārsta norādījumiem. Ja bezmiegs radies sakarā ar saslimšanu, jāārstē pamatslimība.
Ziemeļamerikas, Centrālamerikas un Karību reģiona futbola asociāciju konfederācija
Ziemeļamerikas, Centrālamerikas un Karību reģiona futbola asociāciju konfederācija (en (CONCACAF)) ir galvenā futbola dzīves organizētāja Ziemeļamerikā, Centrālamerikā un Karību salās. Organizācijā iestājušās arī trīs Dienvidamerikas neatkarīgās valstis — Gajāna, Surinama un Franču Gviāna.
CONCACAF tās pašreizējā formā tika nodibināta 1961. gadā. Tā ir viena no sešām kontinentālajām federācijām, kas iestājušās FIFA. CONCACAF galvenie organizatoriskie uzdevumi ir rīkot reģiona valstu izlašu un klubu sacensības, kā arī Pasaules Kausa kvalifikācijas turnīrus.
Mioma
Mioma ir labdabīgs muskuļaudu audzējs, parasti labi norobežots, apaļš, ar pacietu konsistenci. Cēlonis var būt traucējumi embrionālās attīstības gaitā, dzemdes miomas gadījumos — iekšējās sekrēcijas dziedzeru darbības traucējumi.
Leiomioma
Leiomioma var rasties izvadorgānos, dzimumorgānos (īpaši dzemdē), kuņģa un zarnu sienās.
Rabdomioma
Rabdomioma ir ļoti reta, reizēm sastopama sirds muskulatūrā.
Fibromioma
Ja miomai daudz saistaudu elementu, to sauc par fibromiomu.
Nensija Pelosi
Nensija Pelosi (angliski: Nancy Patricia Pelosi; dzimusi kā Nancy Patricia D'Alesandro) ir amerikāņu politiķe, pārstāv Demokrātisko partiju.
Pārstāvju palātā N. Pelosi tika ievēlēta 1987. gadā pēc Salas Bērtones nāves. Laikā no līdz  pārstāvēja Kalifornijas 5. apgabalu, kopš — Kalifornijas 8. apgabalu. 108. un 109. Kongresa sasaukumu laikā N. Pelosi pildīja Pārstāvju palātas opozīcijas līderes amata pienākumus. Viņa ir pirmā sieviete, pirmā kaliforniete un pirmā itāļu amerikāniete, kas bijusi lielās partijas līdere Kongresā. Kad Demokrātu partija 2007. gadā ieguva vairākumu Pārstāvju palātā un 2009. gadā to palielināja N. Pelosi kļuva par apakšpalātas spīkeri 110. un 111. Kongresa sasaukumu laikā. 2011. gadā otrreiz kļuva par opozīcijas līderi.
Kardisas miera līgums
Kardisas miera līgums (sv, ru) bija starpvalstu līgums, kuru Otrā Ziemeļu kara beigās Kardisas muižā (tagad Kerdes ciems pie Jegevas) Zviedru Vidzemes ziemeļos 1661. gada 1. jūlijā parakstīja Krievijas caristes pārstāvis Ivans Prozorovskis un Zviedrijas karalistes pārstāvis Bengts Horns.
Līguma saturs
Krievija apņēmās atdot Zviedrijai pēc 1656. gada Zviedru Vidzemes un Igaunijas teritorijās iekarotās zemes ar Kokneses, Alūksnes, Antslas, Vastselīnas, Tērbatas, Vasknarvas un citiem cietokšņiem, kuros bija jāatstāj 10 tūkstošus mucu rudzu un 5 tūkstošus mucu miltu.
Krievijai bija jāiznīcina Kokneses ostā uzbūvētos karakuģus.
Zviedrijas (arī Vidzemes un Igaunijas) tirgotāji ieguva tiesības atjaunot savas tirdzniecības sētas Maskavā, Novgorodā, Pereslavļā un Pleskavā, bet Krievijas tirgotāji Narvā, Tallinā, Rīgā un Stokholmā. Tirgotāji tur drīkstēja veikt dievkalpojumus pēc sava rituāla, bet nedrīkstēja celt jaunas baznīcas. Abas puses apņēmās ņemt savā aizsardzībā kuģus, kas cietuši avāriju tās teritoriālajos ūdeņos.
Abu valstu sūtņi varēja brīvi pārvietoties pa to zemēm, ja vien devās uz draudzīgām valstīm.
Sekas
Krievija pārtrauca karu ar Zviedriju, bet turpināja karu ar Poliju-Lietuvu līdz Andrusovas pamiera noslēgšanai 1667. gadā.
Ostrovskie
Ostrovskie (agrāk Pirmie Ostrovski) ir skrajciems Rēzeknes novada Stoļerovas pagastā. Ciems atrodas uz austrumiem no Spruktu ūdenskrātuves.
Živile Balčūnaite
Živile Balčūnaite (, dzimusi Viļņā, Lietuvā) ir lietuviešu vieglatlēte - garo distanču skrējēja. 2010. gada Eiropas čempionātā viņa izcīnīja zelta medaļu.
Ostrovski
Ostrovski var būt:
Sinttreidena
Sinttreidena (Sint-Truiden) ir pilsēta Beļģijas ziemeļos, Flandrijā.
Slavenākā Sinttreidenas baznīca ir Onze-Lieve-Vrouwekerk.
Swift
Swift var būt:
Taira Haļāpina
Taira Lidija Haļāpina (dzimusi Vīksniņa, mirusi ) bija latviešu gleznotāja. Apbalvota ar Kultūrkapitāla fonda mūža stipendiju.
Pēc pases datiem Taira Haļāpina ir dzimusi. Viņas tēvs bija ukrainis, bet māte — Pirmā pasaules kara bēgļu gaitās devusies latviete. Pēc dažiem gadiem atgriezušās Latvijā.
Lobes ezers
Lobes ezers (arī Viskāļu ezers) ir ezers Ogres novada Krapes pagastā. Robežojas ar Aizkraukles novada Bebru un Kokneses pagastiem.
Eitrofs, sekls, stipri aizaudzis. To pilnībā klāj peldoši ūdensaugi, bet trešdaļa ezera platības ir aizaugusi ar niedrēm, kosām, lēpēm u.c. augiem. Ezera gultni sedz vairākus metrus bieza dūņu kārta, kas apakšējā slānī ir sablīvējusies, veidodama organiskām vielām bagāto sapropeli. Šo iemeslu dēļ ezers kļūst nabadzīgāks zivju daudzuma un sugu ziņā, jo nemitīgi pasliktinās ūdens kvalitāte. Ziemā notiekošā ūdensaugu trūdēšana zemledus apstākļos izraisa zivju slāpšanu. Palu laikā pārplūst, līmenis ceļas pat par 2 metriem. Izteka Lobe regulēta laikā no 1926. līdz 1927. gadam un 1951. - 1953. gados, pazeminot ezera līmeni un samazinot tā virsmas platību. Ietek Bebrupe, Ošupīte, Laukupīte. Gultne dūņaina, sapropeļa slānis līdz 3,5 m biezs. Krasti zemi, daudzviet purvaini. Par to, ka tagad strauji aizaugošais ezers kādreiz ir bijis daudz lielāks, liecina plašie, zemie piekrastes purvi, kuri senatnē ir bijuši ezera daļas.
Okajamas prefektūra
Okajamas prefektūra (ja) ir viena no Japānas prefektūrām, kas atrodas Čjūgoku reģionā un Honsju salas. Tā robežojas ar Hjogo prefektūru austrumos, ar Totori prefektūru ziemeļos un ar Hirosimas prefektūru rietumos. Prefektūras administratīvais centrs un lielākā pilsēta ir Okajama.
Prefektūras kopejā platība ir 7 112,32 km² un tā sīkāk sastāv no 10 rajoniem, 27 pašvaldībām un 15 pilsētām. Pēc 2018. gada datiem prefektūrā dzīvo 1 906 464 iedzīvotāji. Tā ir piecpadsmitā lielākā prefektūra pēc platības un divdesmit pirmā lielākā pēc iedzīvotāju skaita.
Maikls Ouens
Maikls Džeimss Ouens (dzimis ) ir bijušais Anglijas futbolists, spēlējis uzbrucēja pozīcijā. Viņš pašlaik ir piektais labākais vārtu guvējs Anglijas futbola izlasē ar četrdesmit gūtiem vārtiem.
2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.
Bērnība
Maikls Ouens piedzima kā ceturtais bērns ģimenē. Viņa tēvs Terijs Ouens bija profesionāls futbolists. 7 gadu vecumā Maikls sāka spēlēt futbolu. Līdz 10 gadu vecumam viņš mācījās Hektora Dreva pamatskolā un tur viņš spēlēja futbolu. Vēlāk viņš spēlēja Desīdas pamatskolas futbola komandā, kurā viņš bija iesitis 97 vārtus. Pēc aiziešanas no Desīdas pamatskolas, viņš spēlēja Hārvardas augstskolas futbola komandā.
"Liverpool"
Par Ouenu interesējās Londonas "Chelsea", Londonas "Arsenal" un Mančestras "United", bet viņš parakstīja līgumu ar Liverpool FC, kuras pieaugušo komandas sastāvā debitēja 1997. gadā spēlē pret Vimbledonas FC, šajā spēlē gūstot vārtus. Pirmo pilno Anglijas Premjerlīgas sezonu viņš pabeidza kā viens no labākajiem vārtu guvējiem. Viņš atkārtoja šo panākumu nākamajā gadā un bija "Liverpool" labākais vārtu guvējs no 1997. līdz 2004. gadam, par spīti atkārtotiem paceles cīpslas savainojumiem. Viņa pirmie lielie apbalvojumi nāca 2001. gadā, kad "Liverpool" ieguva trīs kausus - UEFA, FA un Anglijas Līgas kausu, un Ouens tajā gadā saņēma Zelta bumbu. 2002-03. gada sezona bija viena no veiksmīgākajiem sezonām Ouena karjerā. Viņš iesita 26 vārtus.
Madrides "Real"
2004. gada vidū Ouens pārgāja uz Madrides "Real" par 8 miljoniem sterliņu mārciņu, bet bieži tika izmantots spēlē uz maiņu. Par spīti tam viņš guva 13 vārtus Spānijas "La Liga" un viņam bija arī sezonas labākā attiecība vārtu gūšanas ziņā salīdzinājumā ar nospēlētajām minūtēm. Nākamajā sezonā viņš atgriezās Anglijā, pievienojoties Ņūkāslas "United" par 16 miljoniem sterliņu mārciņu. Viņam bija daudzsološs 2005./06. gada sezonas sākums, bet savainojumi lielākoties neļāva viņam spēlēt vairāk kā 18 mēnešus. Pēc viņa atgriešanās viņš kļuva par komandas kapteini un bija komandas labākais vārtu guvējs 2007./08. gada sezonā.
Starptautiskā karjera
Anglijas izlasē Ouens pirmo reizi spēlēja 1998. gadā, kļūstot par Anglijas jaunāko spēlētāju un jaunāko vārtu guvēju vienā laikā. Viņa sniegums 1998. gada FIFA Pasaules kausā atveda viņu pie valstiskas un starptautiskas slavas un viņš kļuva plaši pazīstams, un gūtie vārti 2000. gada Eiropas čempionātā, 2002. gada FIFA Pasaules kausā un 2004. gada Eiropas čempionātā. Viņš ir vienīgais spēlētājs, kurš jebkad ir guvis vārtus četros nozīmīgos turnīros Anglijas labā. Viņš spēlēja 2006. gada FIFA Pasaules kausā, bet guva savainojumu, kas prasīja gadu, lai atveseļotos. Palaikam spēlējot kā Anglijas kapteinis viņš ir septītais labākais kapteinis un viņam pieder izlases rekords ar 26 vārtiem oficiālos turnīros.
Sasniegumi
Liverpool
Individuālie sasniegumi
Lādes ezers
Lādes ezers (arī Nabes ezers) ir ezers Limbažu novada Limbažu pagastā. No ezera iztek Vitrupe. Tā dienvidu krastā viduslaikos uzcelta Nabes pils.
Iekļauts Ziemeļvidzemes biosfēras rezervātā. Līmenis bija mākslīgi paaugstināts, taču 1958. gadā, kad tika izskalots vecais dzirnavu aizsprosts, līmenis pazeminājās. Gultne smilšaina, dūņaina. Krasti zemi, austrumu pusē - stāvi. Konstatētas 14 zivju sugas.
Tonijs Blērs
Entonijs Čārlzs Lintons "Tonijs" Blērs (en; dzimis ) ir britu politiķis, kas no 1997. līdz 2007. gadam bija Apvienotās Karalistes premjerministrs no Leiboristu partijas.
1994. gadā pēc Džona Smita negaidītās nāves viņš kļuva par Leiboristu partijas līderi. Blērs bija pirmais Lielbritānijas premjerministrs 150 gadu laikā, kura sievai piedzima bērns, kamēr ministru prezidents ir amatā. Blērs uzvarēja vēlēšanās ar "jaunā leiborisma" (New Labour) saukli. Darbības iesākumā Blērs ieviesa nacionālo minimālo algu, Ziemeļīrijā tika parakstīta Belfāstas vienošanās, kā arī nodibināti parlamenti Velsā, Skotijā un Ziemeļīrijā.
Kopš 11. septembra uzbrukuma ASV viņa publiskajā darbībā dominēja ārpolitikas jautājumi, sniedzot lielu atbalstu ASV un piedaloties ar karaspēku 2003. gada Irākas karā. Tas samazināja Blēra atbalstītāju skaitu, lai gan arī nākamajās vēlēšanās uzvarēja viņa vadītie leiboristi. 2007. gada 27. jūnijā Blērs pameta premjerministra amatu, atstājot to savam partijas biedram Gordonam Braunam, kurš dažas dienas iepriekš kļuva par leiboristu partijas līderi.
Hirosimas prefektūra
Hirosima (広島県) ir Japānas prefektūra, kas atrodas Čugoku reģionā, Honsju salā. Prefektūras sastāvā ietilpst arī 140 Japānas iekšējās jūras salas. Administratīvais centrs ir Hirosima.
Rīgas ASK (1953—1991)
Rīgas ASK bija Padomju Armijas basketbola klubs, kas pastāvēja no 1953. līdz 1991. gadam Latvijas PSR galvaspilsētā Rīgā. 20. gadsimta 50. gados tas bija viens no spēcīgākajiem basketbola klubiem Eiropā.
ASK piedalījās PSRS čempionātā. Tajā tika gūtas trīs uzvaras (1955, 1957, 1958), kā arī trīs reizes tika uzvarēts Eiropas čempionvienību kausa izcīņā (1958, 1959, 1960).
Galvenie treneri
No 1953. līdz 1991. gadam klubam bijuši 10 treneri, vairāki no tiem — vairākkārt:
Ikšķiles vidusskola
Ikšķiles vidusskola ir Latvijas valsts skola, kas dibināta 1966. gadā. Tā atrodas Ikšķilē. Ikšķiles vidusskola ir arī Junior Achievement Latvija dalībskola.
Jeloustona
Jeloustona (en) var būt:
64 biti
64 bitu arhitektūra ir mikroprocesoru arhitektūra un tai atbilstošs instrukciju kopums. 64 bitu arhitektūra ir x86 arhitektūras paplašinājums ar pilnīgu atpakaļsavienojamību. x86-64 (x86_64, AMD64) instrukciju kopumu šobrīd atbalsta Athlon 64, Athlon 64 FX, Athlon 64 X2, Turion 64, Opteron, Pentium D, Pentium Extreme Edition, Celeron D, Core 2 Duo, Xeon, kā arī vēlīnie Pentium 4 un Sempron procesori. Šogad 64 bitu procesoru saimei ir pievienojies arī VIA Isaiah. Microsoft un Sun Microsystems 64 bitu instrukciju kopuma apzīmēšanai izmanto terminu x64.
Mīti
64 bitu arhitektūra tradicionālā izpratnē negarantē ātrdarbības pieaugumu, bet gan nodrošina efektīvāku procesora darba dalīšanu un lielāka datu apjoma tūlītēju apstrādi. . Tas ir sevišķi svarīgi, ja jāapstrādā lieli datu masīvi, jāveic profesionāla video vai audio montāža, kā arī grafikas darbi. To uzskatāmi pierāda testi.
.cd
Ārējās saites
Toppdomän
Jamaguči prefektūra
Jamaguči prefektūra ir viena no Japānas prefektūrām. Tā robežojas ar Simanes un Hirosimas prefektūrām ziemeļos, Japānas iekšējo jūru austrumos un dienvidos, kā arī ar Japāņu jūru rietumos un ziemeļrietumos.
Mērnieku laiki
Mērnieku laiki ir 1879. gadā izdots brāļu Reiņa un Matīsa Kaudzīšu romāns, kas ir pirmais latviešu valodā sarakstītais reālistiskais romāns.
Tajā attēloti notikumi divos izdomātos Vidzemes pagastos (Slātavā un Čangalienā) tajā laikā, kad tur ierodas mērnieki, lai pārmērītu un sadalītu muižas zemes gabalus. Romāna vietu un varoņu prototipi ir no Piebalgas novada, kur dzīvoja tā autori.
Romāna tapšana
Kaut arī dzimtbūšana Vidzemes guberņā tika atcelta jau 1819. gadā, tikai 1832. gada Ūsiņos zemnieki ieguva tiesības mainīt dzīves vietu guberņas robežās. Zeme palika muižnieku īpašumā un zemnieki bija spiesti slēgt līgumus par zemes nomu, kas parasti paredzēja klaušas muižnieka īpašumos. 1860. gada 13. novembrī Krievijas Impērijas ķeizars Aleksandrs II parakstīja „Vidzemes zemnieku likumu”, pēc kura Vidzemes guberņas muižniekiem bija zemniekiem jāierāda izpirkšanai paredzētā zeme. Šim nolūkam vajadzēja precīzi noteikt katras zemnieku saimniecības robežas un novērtēt zemes kvalitāti. Grāfs Šeremetjevs, vēlēdamies vaku jeb klausības zemnieku zemi pārdot, lika izmērīt sava lielā īpašuma platību, kur bez muižām (Vecpiebalgas, Jaunpiebalgas un Veļķu muižas) un pusmuižām bija vairāk par 1000 saimnieku. Klāt jāskaita arī Vecpiebalgas un Jaunpiebalgas mācītājmuižas ar to zemnieku zemēm un Vecpiebalgas robežās esošās Leimaņmuižas izmērīšana, kas notika tajos pašos gados un pavairoja mērījamo saimniecību skaitu vismaz uz 60. Šo mērīšanas darbu uzsāka 1867. gadā, kad muižas kungu mājā tagadējos Inešos apmetās mērnieku brigāde, kas Piebalgā strādāja līdz 1873. gadam. Zināms, ka par vienu no mērnieka palīgiem strādāja Andrejs Pumpurs, kas šajā laikā sāka publicēt pirmos dzejas darbus.
Atmiņās par smieklīgajiem kukuļošanas gadījumiem brāļi Kaudzītes 1873. gadā žurnālā Baltijas Vēstnesis iespieda stāstu „Mūsu lūdzēji”, kurā bija ietverts Ķenča lūgšanas pirmais variants. Stāsta priekšplānā bija Gaitiņu dzimta: Tenis, Ilze, Kaspars, pie tiem Anuža, tad Prātnieks, viltnieks, mērnieka labā roka un tautiskais āksts Pietuku Krustiņš. Tiem blakām Rogaiņi (romānā pārdēvēti par Oliņiem) ar meitu Grietu (vēlāk Lienu). Tad vēl mērnieks Feldhauzens un noziedzīgās rīcības atriebējs Vakners (vēlāk Šrekhubers). Pats romāns tapa 927 dienās no 1876. gada 2. septembra līdz 1879. gada 18. martam (pēc „vecā stila”). Autori, būdami skolotāji, lika saviem skolēniem rokrakstu pārrakstīt tīrrakstā, un tajā pašā gadā to savā Jelgavas tipogrāfijā iespieda Indriķis Alunāns.
Romāna tēli
Kaudzītes Matīss savās 1924. gadā publicētajās atmiņās rakstīja:
Prototipi
Pēc literatūrkritiķa Valda Egles domām krietnā saimnieka Kaspara Gaitiņa prototipi ir paši autori. Lienas Oļiņas prototips bijusi vēlākā Matīsa Kaudzītes sieva Elīze Rātmindere. Viņas tēva prototips ir Matīsa Kaudzītes sievastēvs Andžs Rātminders, bet mātes (Oļiņietes) tēlā sajaukušās M. Kaudzītes sievasmātes un Vecgaigalu saimnieces Hiršas raksturu iezīmes. Prātnieka prototips bijis Lielģibuļu māju saimnieks Andžs Sniedze. Pietuka Krustiņa prototipi bijuši Kagaiņu, vēlāk Vecpiebalgas draudzes skolas skolotājs Jēkabs Veismanis, Jaunpiebalgas Pētera skolas skolotājs un toreiz pazīstams dzejnieks Ceriņu Pēteris, kā arī dzejnieks Auseklis, kura dzejoļus Pietuka Krustiņš parodē un slēptus citātus no kura rakstiem iepin savās runās. Švauksta prototips bijis Lielpaužu saimnieks Andžs Prūsis, iesaukts par Treidīti, bet Drekberģa prototips bijis Vecpiebalgas skroderis Pilsētnieks, iesaukts par Ķīzeri. Ķenča prototips bijis Kalna Ķencu māju saimnieks Pidriķis Branders, Pāvula prototips Vecurļu māju saimnieks Jānis Sutris. Teņa Gaitiņa prototips bijis brāļu Kaudzīšu tēvabrālis Andrievs Kaudze. Atriebējs Šrekhubers laikam bijis izdomāts tēls, kas atspoguļojis brāļu Kaudzīšu uzskatus par šīm latviešu rakstura iezīmēm.
Panākumi
„Mērnieku laiki” no paša sākuma guva lielu ievērību. Latviešu literārā biedrība 1880. gadā brāļiem Kaudzītēm par valodu piešķīra balvu. Grāmatas tulkojumus saīsinātā veidā iespieda Rīgas krievu avīze Рижский вестник (1880) un vācu avīze Rigaer Tageblatt (1883). To kā lugu pirmoreiz 1911. gadā iestudēja Rīgas Jaunais teātris, pēc tam 1922. gadā Latvijas Nacionālais teātris („Mērnieku laiki Slātavā”), tad Dailes teātris 1956. gadā. 1968. gadā Rīgas Kinostudija uzņēma filmu „Mērnieku Laiki”.
2009. gada 21. septembrī par godu romāna izdošanas 130. gadadienai Latvijas Banka izdeva sudraba viena lata piemiņas monētu „Mērnieku laiki”. Monētas grafisko dizainu veidoja mākslinieks Laimonis Šēnbergs, bet ģipša modeli — tēlniece Ligita Franckeviča.
Aļaksandrs Lukašenka
Aļaksandrs Lukašenka (be) jeb Aleksandrs Lukašenko (ru; dzimis ) ir Baltkrievijas politiķis, kuru 1994. gadā ievēlēja par valsts prezidentu.
Daudzas valstis un iekšējā opozīcija viņu apvaino negodīgās vēlēšanās un cilvēktiesību pārkāpumos. Arī Saeima 2020. gada 1. oktobrī pieņēma lēmumu vairs neatzīt Lukašenku par leģitīmu Baltkrievijas prezidentu.
Dzīvesgājums
Dzimis 1954. gada 30./31. augustā Kopisas ciematā slaucējas ģimenē, tēvs nav zināms. Pēc skolas beigšanas 1971. gadā Lukašenka studēja Mahiļovas Pedagoģiskajā institūtā (1971—1975), dienēja PSRS VDK Robežsardzes karaspēkā (1975—1977), pēc tam bija komjaunatnes sekretārs Mahiļovas Pārtikas tirdzniecības pārvaldē. 1979. gadā kļuva par PSKP biedru, bija Padomju armijas tanku rotas poļitruks (1980—1982), vēlāk kolhoza priekšsēdētāja vietnieks un partijas komitejas sekretārs Šklovas rajonā (1982—1987).